**JAPAN – zemlja izlazećeg Sunca**

1. Napravi u bilježnicu skicu 4 najveća Japanska otoka (možeš prekopirati s karte iz atlasa) i uz otoke upiši njihova imena.
2. Plavom bojom osjenčaj mora i upiši nazive mora i oceana koji okružuju Japan.
3. U atlasu, na tematskoj karti morskih struja pronađi toplu i hladnu morsku struju koje teku uz obale Japana. Ucrtaj ih na svoju skicu i upiši im nazive (hladnu struju ucrtaj plavom strelicom, a toplu crvenom strelicom).

Na mjestu mješanja hladne i tople struje more je izuzetno bogato planktonima, pa stoga i ribom te je važno ribolovno područje. Ucrtaj na to mjesto na skici ribe i ribarski brod.

1. Japan je dio pacifičkog vatrenog prstena te je stoga u području učestalih potresa, vulkanizma i tsunami valova. Dodatna prirodna katastrofa su i vjetrovi tajfuni.

Reljef Japana je mladog postanka, planinski lanac Japanske Alpe. Pronađi na karti njihov najviši vrh. Ucrtaj na skicu na odgovarajuće mjesto kartografski znank za kotu te ime i visinu vrha.

1. Na kraju Drugog svjetskog rata na Japan su bačene 2 atomske bombe – na gradove Hiroshima i Nagasaki. Ucrtaj kartografski znak i upiši gradove na odgovarajuće mjesto na kartu.

Istraži na mrežnim stranicama zašto su bombe bačene i koje su bile posljedice.

1. Pronađi u udžbeniku podatke o površini i broju stanovnika Japana te izračunaj gustoću naseljenosti. Je li Japan gusto ili rijetko naseljena država. Analiziraj raspodred gradova i zaključi je li gušće naseljena unutrašnjost ili obalno područje? Živi li veći udio stanovnika na selu ili u gradu?
2. Japan je članica G7. Što to govori o njezinoj gospodarskoj razvijenosti?

Brzi gospodarski razvoj Japana započeo je 60-tih godina 20.stoljeća razvojem industrije – posebice industrije visoke tehnologije čije proizvode izvoze. Japan je zemlja siromašna prirodnim resursima pa sirovine i energiju uvoze.

Nacrtaj na skici dva broda: prvi brod koji putuje prema Japanu i prevozi sirovine i energiju, a drugi brod koji putuje iz Japana i izvozi industrijske proizvode (ucrtaj na brod barem 4 poznata izvozna proizvoda)

1. Na odgovarajuća mjesta na karti ucrtaj kartografski znak i upiši imena najvažnijih gradova: Tokyo (glavni grad); Osaka, Kobe, Yokohama, Saporo.
2. Ispod skice nacrtaj Japansku zastavu i pokušaj ju objasniti.
3. Istraži što je origami, bonsai, Shinkansen.